cyanic-selkie/wikianc huggingface dataset:
Hiitolanjoen vesistö
Hiitolanjoen vesistö (vesistöaluetunnus 03) on Suomessa Suomen päävesistöalue, joka laskee Hiitolanjokea myöten Laatokkaan. Vesistöalueen pinta-ala on 1 415,15 neliökilometriä, josta 1 029,28 neliökilometriä kuuluu Suomelle ja 385,87 neliökilometriä Karjalan tasavallassa Venäjälle. Valuma-alueeksi ilmoitetaan myös 1 340 km². Alueen järvisyys on 12,46 %. Eräässä tutkimuksessa on järvisyydeksi ilmoitettu 13,5 %. Joen keskivirtaama on joensuussa 14,7 ³/s.
Vesistön sijainti
Hiitolanjoki kuuluu Nevan vesistöalueessa Laatokan valuma-alueen Hiitolanjoen valuma-alueeseen, jonka pääuoman alaosan Hiitolanjoki muodostaa. Hiitolanoki laskee Laatokkaan, jonka laskujoki Neva laskee Pietarissa Itämeren Suomenlahteen. Hiitolanjoen valuma-alue jää alajuoksullansa lounaassa Vuoksen vesistön ja idässä Laatokkaan laskevien Savijoen eli Titon kanavan ja Kirikko-ojan valuma-alueiden väliin. Hiitolanjoen valuma-alue pohjoisreuna seuraa Toista Salpausselkää. Salpausselän lounaispuolella sijaitsee Vuoksen vesistöalueen eteläosa, luoteispuolella Saimaan Puruveden ja Pihlajaveden alueet ja itäpuolellai Pielisjoki–Pyhäselkä–Orivesi-alue. Venäjän puolella valuma-alueen pohjoisosat rajautuvat idässä vielä Soskuanjoen ja Iijoen valuma-alueisiin. Vesistöalueen koko laajuus on 1 340 neliökilometriä tai 1 370 kilometriä, ja Suomen puolella se jaetaan seitsemään pienempään valuma-alueeseen tai vesistöalueeseen.
Valuma-alue alkaa lounaassa Pohja-Lankilasta ja päättyy koillisessa Tarnalaan, jolloin se on yli 50 kilometriä leveä. Valuma-alue on Suomen puolella rajan suuntaisesti yhtä leveä, mutta heti Venäjän puolella sen leveys kapenee nopeasti alle puoleen ja pian se on enää 5–10 kilometriä leveä. Alajuoksulla valuma-alue seuraa Hiitolanjokea vaim muutaman kilometrin levyisenä. Suomen puolella valuma-alue ulottuu koko matkaltaan noin 20 kilometriä rajalta.
Pääuoma
Valuma-alueen pääuoma on alajuoksulla lyhyen matkaa Asilanjoki (Асиланйоки tai Аилан-йоки, Ailanjoki), sitten Venäjän puolella Kokkolanjoki (Кокколанйоки) eli suomalaisittain useimmiten Hiitolanjoki. Joki virtaa Venäjällä 44 kilometriä ja Suomessa 9 kilometriä. Hiitolanjoen yläpuolista ja pääuomaksi katsottua vesireittiä ei ole esitelty missään lähteessä. Jos pääuomaksi valittaisiin Silamusjoen vesistöreitti, olisi tämän vesistöreitin valuma-alueen pinta-ala on 262 neliökilometriä. Simpeleenjärven kautta virtaavan vesistöreitin valuma-alueen pinta-ala on 792 neliökilometriä, joten vesistöreitti seuraa järven eri selkiä järven koillisosaan (32 km), josta se jatkuu Joensuunjoen reittiä Venäjän puolelle. Joensuunjoen reitin valuma-alueen pinta-ala on 192 neliökilometriä ja sille vaihtoehtoinen pohjoisesta tuleva Vääräjoen valuma-alueen pinta-ala on 174 neliökilometriä. Joensuunjoen reitillä Joensuunjoki (3 km) alkaa Tyrjänjärvestä (5–6 km), johon laskee Ylä-Tyrjästä alkava venäläinen Haisuanjoki (7 km ). Ylä-Tyrjään (2 km) laskee Pienestä Rautjärvestä alkava Myllyjoki ja ylimpänä sijaitsee lyhyt Palokummunjoki (yhteensä 15 km ). Kartoista Silamusjoesta alkaen mitattu pääuoman yläosan pituus on noin 64 kilometriä, ja joko Hiitolanjoen valuma-alueen pääuoman pituudeksi alle 120 kilometriä.
Jäätikön massatase
Lumikuopat ja -sauvat
Massataseen määrittämiseksi tulee akkumulaatiovyöhykkeellä mitata edellisen kesäkauden jälkeen kerrostuneen lumen paksuus lumikuopan tai jäätikössä olevan halkeaman avulla. Jäätikölle satava lumi muodostaa selvästi erottuvia kerroksia puiden vuosirenkaiden tapaan. Edellisen kesän pinta voi erottua esimerkiksi tiheyserona, syvän kuuran kerroksena, lumirakeiden kokoerona tai likaisempana kerroksena. Riittää, että lumikuoppa kaivetaan edellisvuoden lumikerrokseen saakka. Jäätikössä olevan halkeaman seinämästä puolestaan voidaan nähdä suoraan kertyneen lumen vuosikerrokset ja mitata niiden paksuus. Etuna on se, että mittaustuloksia saadaan laajemmalta (kaksiulotteiselta) alueelta kuin pistemäisessä lumikuoppamittauksessa. Tällä tavoin voidaan tarkastella myös syvemmällä olevia lumikerroksia.
Hiitolanjoen vesistö
Simpeleenjärven osuuden laskujoet
Simpelenjärvi ja Kivijärvi laskevat tehtaisen voimalaitoksien läpi Hiitolanjokeen. Valuma-alueen pääuomaan kuuluva Joensuunjoki on merkitty lihavoidulla nimellä taulukkoon. Lähteet : 1 = sivujoen oma artikkeli, 3 = katsottu Internetin karttapalveluista, 4 = katsottu joen venäjänkielisen wikipedian artikkelista, 5 = Karttapaikan verkkopalvelu, 6 = katsottu vanhoista suomalaiskartoista, 7 = katsottu Suomen ympäristökeskuksen VALUE-palvelusta
Jäätikön massatase
Lumikuopat ja -sauvat
Lapioinnin sijaan syvyys voidaan määrittää myös luotaamalla, mutta tämä ei toimi jäätiköillä, joilla pinnan sulamisvesi valuu alaspäin muodostaen jäälinssejä. Jäälinssien muodostuminen vaikeuttaa myös lumikuoppamittauksia, koska sulamisvesi on saattanut valua alempien vuosien kerroksiin ja jäätyä sinne. Tämän estämiseksi mittauspisteeseen voidaan tasapainovuoden lopussa asettaa juuri pinnan alapuolelle alusta, joka estää veden valumisen alemmas. Kertyneen lumen vesiarvon määrittämiseksi pitää lisäksi tuntea lumen tiheys.
Akkumulaation lisäksi tulee mitata ablaatiovyöhykkeeltä poistuneen jään määrä. Koska ablaatio tapahtuu jäätikön pinnalla, sitä voidaan mitata jäätikköön työnnettyjen sauvojen avulla. Sauva työnnetään sulamiskauden alussa tai edellisen sulamiskauden lopussa pystysuoraan jäätikköön, ja sen näkyvän osan pituus mitataan tasapainovuoden alussa ja lopussa. Edelleen on tunnettava lumen tiheys. Sauvat eivät ole kovin pitkäikäisiä, joten ne pitää tyypillisesti uusia vuosittain. Jäävuoria poikivilla jäätiköillä myös poikimisen määrä on arvioitava. Tämän vuoksi tarvitaan tietoa jäätikön nopeudesta ja paksuudesta lähellä ablaatiovyöhykkeen päätepistettä. Sauvamenetelmää voidaan käyttää myös akkumulaation määrittämiseen, mikäli lumikuoppamenetelmä ei ole mahdollinen esimerkiksi sekavan kerrosrakenteen vuoksi. Perinteinen menetelmä soveltuu huonosti kivien tai soran peittämille jäätiköille sekä nopeasti virtaaville ja halkeilleille jääputouksille.
Hydrologinen menetelmä
Jäätikön massatasetta voidaan arvioida myös tarkastelemalla vesivirtoja jäätikön valuma-alueelle ja sieltä pois. Näin voidaan määrittää ainoastaan koko jäätikön nettotase. Massataseen määrittämiseksi täytyy tuntea kokonaisvaluma pois alueelta (R) sekä valuma-alueen sademäärä (P) ja haihdunta (E). Näin saadaan nettotase
Vaikka kaikki nämä termit onnistuttaisiinkin mittaamaan tarkasti, menetelmä ei ole kovin hyvä arvioitaessa jäätikön massatasetta varsinkaan lyhyillä aikaväleillä, koska vettä voi varastoitua jäätikölle muuallekin kuin jäätikköjääksi. Suuntaa antavia tuloksia sillä voidaan saada muiden havaintojen tueksi.
Kaukokartoitusmenetelmät
Koska massataseen suoraan mittaamiseen liittyy paljon hankaluuksia, on sen mittaamiseksi yritetty kehittää kätevämpiä menetelmiä. Jäätiköistä voidaan saada tietoa lentokoneiden ja satelliittien ottamista ilmakuvista, jolloin etuna on tietysti laajojen ja luoksepääsemättömien alueiden tehokas kartoittaminen. Eri ajanhetkinä otettuja kuvia vertaamalla voidaan selvittää jäätikön virtausnopeutta ja pinnankorkeutta. Satelliittikuvien avulla voidaan saada tietoa muun muassa jäätikön pinta-alan muutoksista sekä sen loppupään (terminus) ja tasapainolinjan sijainnista.
Jari Toivanen
Jari Toivanen (s. Polvijärvi) on suomalainen yritysjohtaja. Joensuulainen Toivanen nimitettiin huhtikuun 2017 alusta lukien Assa Abloy -konserniin kuuluvan Abloy Oy:n toimitusjohtajaksi. Koulutukseltaan Toivanen on kauppatieteiden kandidaatti. Hän on tullut Abloyn palvelukseen vuonna 1988 finanssiosaston harjoittelijaksi ja on toiminut muun muassa Assa Abloy -konsernin Hongkongin yhtiössä, viennin ja kansainvälisen myynnin johdossa sekä myös laitelukituksen johdossa.
Jäätikön massatase
Kaukokartoitusmenetelmät
Kenttämittausten avulla kalibroituna satelliittikuvista voidaan arvioida massataseen muutoksia. Esimerkiksi jos massatase on kääntymässä negatiiviseksi, jäätikkö saattaa alkaa ohentua ja vetäytyä, ja sen ablaatioalue kasvaa eli tasapainolinja nousee ylemmäksi. Tällaisia muutoksia voidaan usein seurata satelliittien avulla. Kenttämittauksia tarvitaan massataseen tarkkaan arviointiin, mutta menetelmän työläyden vuoksi tällä tavoin ei saada säännöllisesti tutkittua kuin muutama jäätikkö.
Tärkeimmät anturit, joita käytetään pienten jäätiköiden tarkkailemiseen ovat Landsat-satelliittien näkyvän valon ja infrapuna-alueen anturit. Landsat-satelliittien kuvia on ollut käytössä vuodesta 1972 alkaen. Lisäksi jäätikkötutkimuksessa on voitu hyödyntää eri satelliittien SAR-tutkilla (Synthetic Aperture Radar) saatua dataa, jota on ollut saatavilla vuodesta 1991 lähtien. Massatase voidaan laskea, jos tunnetaan muutokset pinnankorkeudessa, horisontaaliset ja vertikaaliset pinnannopeudet ja pinnan kaltevuus. Nämä kaikki voidaan mitata ilmasta käsin.
Jäätikön profiili eli sen pinnan korkeus tiettyä linjaa pitkin voidaan mitata lentokoneesta tai satelliitista tutka- tai laserkorkeusmittarin ja GPS-paikantimen avulla. Kahta tällaista tasapainovuoden lopussa tehtyä mittausta vertaamalla saadaan jäätikön paksuuden vaihtelu, josta edelleen voidaan määrittää tilavuuden muutos ja massatase käyttämällä sopivia arvioita lumen ja jään tiheydelle. Koska vuosittaiset muutokset jäätikön paksuudessa ovat tyypillisesti vain muutamia kymmeniä senttejä, menetelmä vaatii toimiakseen mittauksilta varsin suurta tarkkuutta. Edellytykset tällaisten mittausten suorittamiseen paranevatkin jatkuvasti. On myös oletettava, että tiheysjakauma syvyyden suhteen ei vaihtele ajan mittaan, ja tämä oletus voi olla kyseenalainen lähellä tasapainolinjaa.
Satelliittien avulla voidaan erottaa jäätiköltä erityyppisiä vyöhykkeitä, joita ovat esimerkiksi märän lumen vyöhyke ja päällysjään vyöhyke. Päällysjään vyöhykkeellä sulaminen on niin voimakasta, että jäätikön pinnalle muodostuu sulavesistä jäätymällä yhtenäinen jäämassa (superimposed ice). Niiden välissä kulkee lumiraja, joka karkeasti ottaen yhtyy jäätikön tasapainolinjaan sulamiskauden lopulla. Tämän linjan sijainnista voidaan päätellä jotain jäätikön massataseesta: nyrkkisääntö on, että jos akkumulaatiovyöhyke muodostaa 70 % koko jäätikön pinta-alasta, massatase on suunnilleen nolla. Tasapainolinjan korkeuden vaihtelut kertovat suoraan massataseen vaihteluista. Matalalla oleva selvä lumiraja kertoo taseen olevan todennäköisesti positiivinen, korkea ja selvä lumiraja puolestaan, että akkumulaatio on lisääntynyt monen negatiivisen taseen vuoden jälkeen. Jos lumirajan ja tasapainolinjan välissä on sulamisvesistä muodostunutta jäätä, kuten on laita arktisilla jäätiköillä, tasapainolinjan määrittämiseksi ei ole mitään helppoa tapaa.
Massataseen merkitys
thumb|260px|Easton Glacier on monien muiden vuoristojäätiköiden tavoin vetäytymässä. Kuvaan on merkitty jäätikön laajuus vuonna 1985.
Jäätiköt ovat todella tärkeitä ilmastonmuutoksen indikaattoreita. Ne reagoivat paikallisen ilmaston muutokseen tyypillisesti vuosikymmenten aikaskaalassa. Siksi on tärkeää tuntea se, miten jäätiköt reagoivat ilmaston lämpenemiseen. Vuoristojäätiköt ovat pienenemässä miltei kaikkialla maailmassa joitakin poikkeustapauksia lukuun ottamatta, mitä pidetään yleisesti osoituksena ilmaston lämpenemisestä.
Massataseella on myös muuta, konkreettisempaa merkitystä kuin ilmastotutkimus. Jäätikön sulamisvesistä muodostuvat virrat ovat monissa maissa vesivoiman lähde, esimerkiksi Norjassa ja Alpeilla. Erityisesti monet Keski-Aasian maat ovat juoma- ja kasteluvetensä saannin suhteen riippuvaisia jäätiköiden sulamisvesistä. Jäätiköiden sulamisen estämiseksi niitä on jopa peitelty muovilla esimerkiksi Alpeilla, jossa jäätiköt ovat turismin kannalta tärkeitä.
Mannerjäätiköiden massatase
Suurten mannerjäätiköiden – Antarktiksen ja Grönlannin – massataseen arvioiminen olisi ensiarvoisen tärkeää ilmastonmuutoksen vaikutuksia ennakoitaessa. Ennen kaikkea tarvitaan tietoa pitkän aikavälin massataseesta, mutta senkin arvioiminen on hankalaa. Näin suuret jäätiköt reagoivat massataseen muutoksiin hyvin hitaasti, jopa vuosisatojen tai -tuhansien aikaskaalassa. Siksi muutokset jäätikön pinta-alassa eivät välttämättä kerro mitään nykyisen massataseen muutoksista.
Esimerkiksi Antarktiksen sademäärät tunnetaan melko hyvin, mutta ablaation määrittäminen on ongelmallisempaa. Sulamista on miltei mahdotonta arvioida, koska jäätikkö ulottuu mereen asti eli sulaa suoraan mereen. Mantereen keskellä tapahtuva sulaminen on merkityksettömän pientä. Eräs tapa arvioida sulamista on rajata jäätikkö siihen kohtaan, jossa jää alkaa kellua, ja määrittää jäätikön nopeudesta ja paksuuden vaihtelusta rajan yli siirtyvän jään määrä. Tällöin jäävuorten poikimista ei tarvitse huomioida. Toinen tapa on arvioida jäävuorten määrää ja sulamista jäätikköhyllyjen pohjasta. Tutkimuksista on saatu vaihtelevia tuloksia, eikä mannerjäätiköiden massataseesta ole vielä täyttä varmuutta. Ablaatiota voidaan arvioida myös mittaamalla jäätikön paksuutta esimerkiksi kaikuluotaamalla, mutta tällöin vaaditaan huomattavaa tarkkuutta ja mittauspisteet on valittava edustavasti.
Etyylibentseeni
Etyylibentseeni on orgaaninen yhdiste (aromaattinen hiilivety), joka on normaaliolosuhteissa olomuodoltaan väritöntä nestettä, jolla on aromaattinen haju. Sen kemiallinen kaava on C8H10 ja rakennekaava on C6H5CH2CH3. Etyylibentseenista käytetään myös nimityksiä etyylibentsoli, EB ja fenyylietaani.
Etyylibentseenin moolimassa on 106,2 g/mol, sulamispiste −95 °C, kiehumispiste 136 °C, suhteellinen tiheys 0,9 g/cm3 (vesi = 1,0 g/cm3), leimahduspiste 18 °C c.c., itsesyttymislämpötila 432 °C ja CAS-numero 100-41-4. Etyylibentseenia liukenee veteen (20 °C) 0,015 g / 100 ml.
Etyylibentseenistä voidaan valmistaa styreeniä kuumentamalla etyylibentseeniä höyryllä. Palautettavissa oleva reaktio on:
Ethylbenzene to Styrene.PNG
Yhdistettä esiintyy myös kukkien tuoksuissa ja semiokemikaalina eliöiden viestinnässä.
Ympäristö- ja terveysvaikutukset
Etyylibentseeni ärsyttää silmiä, ihoa ja hengitysteitä. Aineelle altistumisesta voi seurata vaikutuksia keskushermostossa. Toistuva tai pitkäaikainen ihokosketus voi aiheuttaa ihotulehduksen.
Out of Jimmy’s Head
Out of Jimmy's Head on yhdysvaltalainen Cartoon Network Studiosin ensimmäinen tuottama televisiosarja, jossa on sekoitus elävää ja piirrettyä kuvaa. Sarja perustuu vuoden 2006 televisioelokuvaan Re-Animated. Out of Jimmy's Headin ovat tuottaneet Brookwell McNamara Entertainment yhdessä Cartoon Network Studiosin kanssa.
Sarjaa esitettiin ensi kerran 14. syyskuuta 2007 Yhdysvalloissa ja Suomessa maksullisella Cartoon Networkilla 7. heinäkuuta 2008.
Juoni
Sarja jatkaa elokuvan Re-Animatedin tapahtumista, kun varhaisteini-ikäinen Jimmy Roberts joutuu onnettomuuteen Gollyworldissä huvipuistossa, joka perustuu animaatiohahmoon Golly Gopher. Jimmyn aivot vahingoittuvat onnettomuudessa ja hän saa tilalle aivosiirteen myötä kuuluisan piirtäjän Milt Appledayn aivot. Appleday loi muun muassa Golly Gopherin, Tuxin ja Croccon, sekä useita muita piirroshahmoja. Hän kärsi skitsofreniasta, jonka myötä nyt myös Jimmy kykenee näkemään piirroshahmoja oikeassa elämässä. Miltin poika Sonny Appleday haluaa isänsä aivot itselleen, jolla hän suunnittelee tulevansa loistavaksi piirtäjäksi ja valloittavansa tämän avulla maailman.
Tolja
pienoiskuva|Talvista maisemaa Toljan kylässä. Tolja on Ranuan kunnassa sijaitseva kylä. Kylä sijaitsee Toljanjärven rannalla noin 13 kilometriä Ranuan kirkonkylältä pohjoiseen paikassa, jossa Simojoki laskee Toljanjärveen. Toljassa järjestettiin rockmusiikkitapahtuma Rynkkärock vuosina 1999–2001.
Tiedusteluosasto (Itä-Karjalan sotilahallinto)
Tiedusteluosasto (ennen joulukuuta 1941 Hallinnollis-taloudellinen tiedusteluosasto) oli Itä-Karjalan sotilashallinnon tiedustelusta vastaava osasto vuosina 1941–1944. Osasto jakautui kahteen toimistoon: tiedustelutoimistoon ja tilastointitoimistoon. Tiedustelutoimisto vastasi aikaisempiin oloihin koskevista selvityksistä, sotavankikuulusteluista sekä kirjasto- ja arkistoasioista.
Lähteet
Krushe, Pauli & Uitto, Antero: Suomea rajan takana 1918–1944. Suomenkielisen neuvostokirjallisuuden historia ja bibliografia. Jyväskylässä: BTJ 2008. ISBN 978-951-692-705-6
A1-talli Irlanti
A1-talli Irlanti on irlantilainen talli, joka kilpaili A1 Grand Prix -sarjassa kausilla 2005–2006–2008–2009. Talli voitti mestaruuden kaudella 2008–2009 Adam Carrollin kanssa.
Heikki Fabian Helminen
Helminen kävi Tampereella alkeiskoulun ja oli sitten oppilaana Edvard Granbergin apteekissa. Kun Granberg ja kirjakauppias Emil Hagelberg perustivat vuonna 1871 Jyväskylään Korkeakosken viinapolttimon Helminen vastasi polttimon rakentamisesta ja oli sitten toistakymmentä vuotta polttimon isännöitsijänä. Hänestä tuli myös toinen polttimon omistajista.
Kustantaja
Helminen perusti Keski-Suomi-sanomalehden'' vuonna 1871, jolloin Suomessa ilmestyi muuta 19 sanomalehteä. Hän osti yhdessä lehtorien K. G. Göösin ja Johan Ferdinand Canthin kanssa piirilääkäri W. S. Schildtiltä Jyväskylän kirjapainon, jossa sanomalehteä alettiin painaa. Kirjapaino myytiin samana vuonna Göösin ja Alexander Georg Weilinin (myös jyväskyläläinen opettaja) perustamalle Weilin+Göös-yhtiölle. Keski-Suomen ensimmäinen numero ilmestyi 7. tammikuuta 1871.
Helminen toimi perustamansa lehden päätoimittajana kahteen otteeseen, vuosina 1871–1873 ja 1881–1885.
Helminen omisti myös Jyväskylän kansalliskirjakaupan, ja hän oli Jyväskylän kaupunginvaltuuston jäsenenä. Hänellä oli lisäksi maanviljelyskonekauppa, ja hän oli jonkin aikaa Keski-Suomen Maamiesseuran johtokunnan jäsenenä. Helminen muutti 1888 Jyväskylästä Tampereella ja julkaisi sitten Tampereella Sampo-nimistä lehteä, joka ei kuitenkaan menestynyt. Hän muutti jo samana vuonna Haminaan ja perusti siellä puhelinyhdistyksen. Hän oli sitten toimittajana Haminan Sanomissa ja toimi Haminassa sijainneen Weilin & Göösin kirjakaupan haarakonttorin hoitajana. Viimeksi Helminen oli Haminan puhelinyhdistyksen hoitajana ja hän oli myös perustamassa puhelinyhdistyksiä muualle lähiseudulle. Syyskuussa 1892 Helminen tavattiin hirttäytyneenä metsästä Markovillan huvilan läheltä Viipurissa, jossa hän oli ollut perustamassa puhelinyhdistystä. Hänellä oli ollut viimeisinä aikoina rahavaikeuksia, ja hänen taskustaan löytyi matkapassi Venäjälle.
Uusien keksintöjen lumo
Puhelin esiteltiin ensimmäisen kerran suurelle yleisölle Philadelphian maailmannäyttelyssä 1876, jossa myös Helminen vieraili. Hän innostui uudesta keksinnöstä ja rakensi vuonna 1878 Muuramessa sijaitsevan maatilansa ja Jyväskylän välille Keski-Suomen ensimmäisen ja yhden koko Suomen varhaisimmista puhelinyhteyksistä. Yhteys ei ollut kovinkaan käyttökelpoinen, mutta se toimi lähtölaukauksena alueen puhelinyhteyksien kehitykselle.
Philadelphian maailmannäyttelyssä esiteltiin myös kirjoituskone. Sellaisenkin Helminen päätti hankkia. Suomen ensimmäisen kirjoituskone, Remingtonin kakkosmalli, saapui Jyväskylään vuonna 1877.
Puhelimen ja kirjoituskoneen hankkiminen kuvaavat Helmisen taipumusta uutuudenviehätykseen. Hänen kerrotaan kuitenkin innostuneen liian monesta asiasta, minkä vuoksi liiketoimet joutuivat vaikeuksiin ja Keski-Suomi-lehti vaihtoi pian omistajaa.
World Summit on the Information Society
World Summit on the Information Society (WSIS) oli YK:n alainen tietoyhteiskuntaa käsittelevä huippukokous. WSIS:n ensimmäinen vaihe järjestettiin Genevessä 10.-12. joulukuuta 2003 ja toinen osa Tunisissa 16.-18. marraskuuta 2005. Kokousten tarkoituksena oli löytää ratkaisuja tieto- ja viestintäteknologian tuomiin ongelmiin ja löytää tapoja käyttää niitä kehitysmaiden taloudellisen ja sosiaalisen kehityksen edistämiseksi ja digitaalisen kuilun poistamiseksi.
Huippukokous teki päätöksiä korkeimmalla poliittisella tasolla, joten siihen osallistuivat YK:n jäsenmaiden valtion ja hallitusten päämiehet. Kokoukseen voivat kuitenkin osallistua seuraajajäseninä myös yksityiset kansalaiset, kansalaisjärjestöt, liike-elämän järjestöt ja työmarkkinajärjestöt.
Huippukokouksen ensimmäisen vaiheen tuloksena julkaistiin kokouksen periaatejulistus ja toimenpideohjelma. Kokouksen toisessa vaiheessa keskityttiin huippukokouksen päätösten toimeenpanoon ja seurantaan ja pyrittiin ratkaisemaan avoimeksi jääneet kysymykset internetin hallinnosta ja rahoitusmekanismeista. Kansalaisjärjestöt kritisoivat WSIS-prosessia siitä, että monet YK:n jäsenmaista eivät ole valmiita aidosti sitoutumaan prosessin tavoitteisiin kuten köyhyyden vähentämiseen ja digitaalisten kuilujen poistamiseen.
Martti Lindholm
Martti 'Martin' Lindholm (s. Turku ) on muusikko, joka on soittanut koskettimia yhtyeissä Creamstar, Sara, Design19, Feiled sekä Private Linen vuonna 2006 ilmestyneellä albumilla Evel Knievel Factor. Näiden lisäksi hän on soittanut kosketinsoittimia Agnes Pihlavan taustayhtyeessä. Lindholm vaikuttaa nykyään helsinkiläisissä 45 Degree Woman, Mikko Viman And The Dead Pilot sekä The Dash -yhtyeissä.
Vuodesta 2003 tammikuuhun 2008 Lindholm toimi Subtv:n kanavajuontajana nimellä Martti. Illan viimeinen juonto Martilla oli tapana lopettaa sanoihin "Hyvää yötä, huomenta ja muista nukkua.".
Nyamwezi
pienoiskuva|276x276px|Vihreällä alueet missä puhutaan Nyamweziä. Nyamwezi on Tansaniassa puhuttu bantukieli. Se muodostaa sukuman kielen kanssa murrejatkumon, joka käsittää yhteensä yli kuusi miljoonaa puhujaa. Muita nyamwezin läheisiä sukukieliä ovat konongo, kimbu ja sumbwa.
Nimen alkuperä
Nyamwezi on swahilin kielen alkuerää ja taroittaa "kuun kansaa."
Hocine Soltani
Hocin Soltani (s. 27. joulukuuta 1972 Thénia – 1. maaliskuuta 2002 Marseille) oli algerialainen nyrkkeilijä ja olympiavoittaja. Hän voitti kaksi olympiamitalia: kultaa Atlantasta 1996 alle 60-kiloisten sarjasta ja pronssia Barcelonasta 1992 alle 57-kiloisten sarjasta. Soltani voitti myös voitti pronssia vuoden 1991 MM-kilpailuissa Sydneyssä.
Soltanilla oli myös lyhyt, neljän ottelun mittainen ammattinyrkkeilyura.
Soltani katosi maaliskuussa 2002. Hänen eloton ruumiinsa löydettiin Marseillen lähistöltä syyskuussa 2004.
Pietari Inkinen
Pietari Esko Henrikki Inkinen (s. 29. huhtikuuta 1980 Kouvola ) on suomalainen viulisti ja kapellimestari. Hän opiskeli Sibelius-Akatemiassa viulunsoittoa Tuomas Haapasen johdolla sekä orkesterinjohtoa Leif Segerstamin, Jorma Panulan sekä Atso Almilan johdolla. Inkinen suoritti vuonna 2003 viulisti- ja vuonna 2005 kapellimestaridiplominsa. Inkinen täydensi viuluopintojaan Zakhar Bronin luokalla Kölnissä vuosina 1998-2001.
Inkinen sai vuonna 2000 jaetun ensimmäisen palkinnon Kuopion 9. viulukilpailussa ja 4. palkinnon kansainvälisessa Jean Sibelius -viulukilpailussa, jossa hän sai myös erikoispalkinnon parhaasta uuden suomalaisen viuluteoksen esityksestä.
Useiden kansainvälisesti merkittävien orkesterien kanssa jo esiinnyttyään hän sai toukokuussa 2007 nimityksen Uuden-Seelannin sinfoniaorkesterin musiikilliseksi johtajaksi vuodesta 2008. Johtajakauden päätyttyä vuonna 2016 Inkinen sai orkesterin kunniakapellimestarin aseman. .
Syksyllä 2014 Inkinen nimitettiin Prahan sinfoniaorkesterin ylikapellimestariksi syyskuussa 2015 alkavaksi kolmivuotiskaudeksi. Kautta jatkettiin kuitenkin niin, että Inkinen päätti kautensa vuonna 2020.
Vuodesta 2015 alkaen Inkinen toimii myös Ludwigsburger Schlossfestspielen ylikapellimestarina Saksassa. Pietari Inkinen aloitti myös Deutsche Radio Philharmonien ylikapellimestarina syksyllä 2017. Orkesteri syntyi 2007, kun Saarbrückenin ja Kaiserslauternin radioiden sinfoniaorkesterit yhdistettiin. Inkisen kausi oli alkuaan nelivuotinen, mutta sitä jatkettiin vuoteen 2025 asti. Inkisen kolmivuotinen kausi Etelä-Korean radion sinfoniaorkesterin (KBS Symphony Orchestra) musiikillisena johtajana alkaa tammikuussa 2022. Suomalaiskapellimestareilla on maassa vahva asema, sillä Osmo Vänskä toimii Soulin filharmonikkojen ylikapellimestarina.
Ilkka (sanomalehti)
right|250 px|thumb|Ilkan logo 1960-luvulta 2010-luvulle right|250 px|thumb|Ilkka-Yhtymän toimitalo Seinäjoella Ilkka oli seitsemän kertaa viikossa Seinäjoella ilmestynyt eteläpohjalainen sanomalehti. Levikki oli noin 50 000 ja lukijoita noin 120 000. Lehti oli Maalaisliiton ja sittemmin Suomen Keskustan äänenkannattaja vuoteen 1997. Ilkkaa julkaisi mediakonserni Ilkka-Yhtymä Oyj:n tytäryhtiö I-Mediat Oy.
Toiminta Vaasassa
Sanomalehtiosuuskunta Ilkka perustettiin Santeri Alkion koolle kutsumassa kokouksessa Seinäjoella 7. huhtikuuta 1906, mutta ilmestyi Vaasassa kolmesti viikossa. Ilkan ensimmäinen näytenumero ilmestyi 20. huhtikuuta ja säännöllinen ilmestyminen kolme kertaa viikossa alkoi 3. heinäkuuta. Ilkan oma kirjapaino aloitti vuokratiloissa Vaasassa kesäkuussa 1907. Vuonna 1908 opettaja Antti Haapala tuli lehden toimitussihteeriksi.
Ilkka muuttui oman kirjapainon valmistuttua kuusipäiväiseksi 1919 ja seitsemänpäiväiseksi 1936.
Siirtyminen Seinäjoelle
Ilkan toimitus ja ilmestymispaikka siirtyi Seinäjoelle 1962. Entisen päätoimittajan Kari Hokkasen mukaan lehdellä oli sen jälkeen merkittävä rooli suomenkielisen Etelä-Pohjanmaan oman maakuntaidentiteetin muodostumisessa ja Seinäjoen kehittymisessä sen maakuntakeskukseksi. Vaasassa toimiessaan Ilkka oli kakkoslehden asemassa kokoomuslaisen Vaasan jäljessä, mutta pääsi Seinäjoella ykköslehden asemaan ja menestyi niin, että Ilkka-Yhtymä osti Pohjalaiseksi muuttuneen vaasalaiskilpailijansa 1990-luvulla.
Ilkka kuului vuoteen 2012 Väli-Suomen Media Oy:n lehtiryhmään, jonka jälkeen oli mukana Lännen Media -yhteistyössä. Lehti siirtyi tabloid-formaattiin 2018.
Yhdistyminen Ilkka-Pohjalaiseksi
Syyskuussa 2019 julkisuuteen ilmoitettiin suunnitelmasta yhdistää Ilkka ja Pohjalainen yhdeksi lehdeksi. Yhdistämisen myötä aloitti tammikuussa 2020 uusi lehti Ilkka-Pohjalainen. Ilkan ja Pohjalaisen päätoimittajat irtisanottiin.
Päätoimittajat
Ilkalla oli kuusi päätoimittajaa:
Lammin terveysasema
Lammin terveysasema on Hämeenlinnan Lammin pitäjässä toimiva kaupungin terveysasema.
Saadetdin
Saadetdin on sukunimi, joka on muun muassa seuraavilla henkilöillä:
Stéphane Grichting
Stéphane Grichting (s. 30. maaliskuuta 1979 Sierre, Sveitsi) on sveitsiläinen jalkapalloilija, pelipaikaltaan puolustaja. Hän on edustanut vuodesta 2012 Sveitsin pääsarjan Grasshoppersia.
Grichting aloitti ammattilaisuransa Sionin riveissä vuonna 1996. Hän saavutti seuran riveissä liigamestaruuden ja cup-mestaruuden. Vuonna 2002 hän siirtyi Ranskan Ligue 1:n Auxerreen, jossa pelasi kymmenen kautta ja lähes 300 ottelua. Hän saavutti seuran riveissä kaksi cup-mestaruutta. Vuonna 2012 hän teki vapaana pelaajana sopimuksen kotimaansa pääsarjassa pelaavan Grasshoppersin kanssa.
Sveitsin maajoukkueessa Grichting debytoi huhtikuussa 2004. Hän kuului Sveitsin joukkueeseen kolmissa arvokisoissa, vuosien 2006 ja 2010 MM-kilpailuissa sekä vuoden 2008 EM-kilpailuissa. Hän pelasi maajoukkueessa 45 ottelua, viimeisen kerran maaliskuussa 2011, jolloin Sveitsi kohtasi vuoden 2012 EM-karsinnoissa Bulgarian.
Irma Laukkanen
Irma Riitta Johanna Laukkanen (s. 9. joulukuuta 1958 Kotka) on suomalainen kuvanveistäjä. Hän opiskeli Kuvataideakatemian maalauslinjalla vuosina 1977–1981 ja sen jälkeen kuvanveistolinjalla vuosina 1981–1982. Lisäopintoja hän on hankkinut Italiassa, Yhdysvalloissa, Kiinassa, Nepalissa ja Meksikossa. thumb|upright|Valon huone, [[Kuhmo, 1992. ]] Laukkasen veistotaiteessa korostuu tilallinen ajattelu ja monikerroksisuus. Monet hänen töistään ovat avaruusgeometrisia sommitelmia, joissa tapahtuu asteittaisia valon ja värien voimakkuuden muutoksia. Hän käyttää teoksissaan usein läpinäkyviä tai heijastavia materiaaleja, kuten lasilevyä tai metallilankaa ja -verkkoa, mutta myös monia muita materiaaleja.
Laukkasen töitä on julkisesti esillä muun muassa Vantaan pääkirjastossa, Kotkan uimahallissa, Mussalon urheiluhallissa, Savonlinnan kaupungintalossa, Fortumin pääkonttorissa ja Suomen Berliinin-suurlähetystössä. Laukkanen on valittu kaksi kertaa Ars Fennica -palkintoehdokkaaksi.
Juustilanjoen vesistö
Vesistöalueen sijainti
Juustilanjoen vesistöalue sijaitsee Kaakkois-Suomessa. Sen pinta-ala on 296,13 neliökilometriä, josta noin 178 neliökilometriä kuuluu Suomelle ja 118 neliökilometriä Venäjälle. Valuma-alueen järvisyys on 7,20 %. Vesistöalueen pohjoisreuna sijaitsee Ensimmäisellä Salpausselällä Etelä-Karjalan Lappeenrannassa, jonka takana aukeaa laaja Etelä-Saimaa. Saimaa kuuluu laajaan Vuoksen vesistöön (04), jota sijaitsee myös Juustilanjoen vesistön itäpuolella. Siellä Vuoksi laskee Laatokkaan. Itse Juustilanjoen vesistöalue viettää Viipurinlahdelle päin, jonka suuntaan myös Juustilanjoki laskee. Vesistöalueen alajuoksu kuuluu Leningradin alueen Viipurin piiriille. Juustilanjoen lounaispuolella Hounijoen vesistö (07).
Pääuoman määritys ja pituus
Juustilanjoen vesistöalueen pääuoman kulusta ei ole kirjallisia lähteitä. Pääuoma voidaan kuitenkin määrittää seuraamalla alajuoksulta alkaen sitä jokihaaraa, jossa on suurin virtaama. Virtaamatietojen puuttuessa voidaan käyttää määrittelyyn sivuhaarojen valuma-alueiden pinta-aloja, jotka ovat pienialaisilla vesistöillä suoraan verrannolliset virtaamien kanssa. Kärkkäisenojan valuma-alue on 33 neliökilometriä, joka on pienempi kuin Mustajoen 133 neliökilometriä. Mustajokeen yhtyy pohjoisesta tuleva Soskuanjoki, jonka valuma-alueen pinta-ala on 47 neliökilometriä. Se on pienempi kuin Mustajoen yläjuoksun valuma-alue, joka on 57 neliökilometriä. Mustajoki saa alkunsa Karhusjärvestä, jonka vedenpinta on 59,3 metriä mpy. Jos hyväksytään karjalaisalueen vanhoista peruskartoista tieto, että Juustilanjoki on alkanut Karhulan kylässä, tulee joen pituudeksi 18,4 kilometriä. Pääuoman pituudeksi saadaan vesistöviranomaisten tietoja yhdistelemällä 37,9 kilometriä.
Vesistöalueen jako
Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Vesistöalueen maankäyttö
Vesistöalueen maankäyttö voidaan tiivistää seuraavasti. Valuma-alueesta on metsämaata, avoimia kangasmetsiä ja kalliomaita 68,3 %, maatalousalueita 21,9 %, kosteikkoja ja soita on 2,6 % ja rakennettuja alueita on 4,9 %. Maa-alueiden lisäksi on vesistöinä 2,4 %. Tässä ei ole tietoa, sisältyykö lukuihin myös Venäjänpuoleiset osat valuma-aluetta.
Vesistöalueen muita vesistöjä
Alueen poikki on rakennettu Saimaan kanava, joka alkaa Saimaalta ja kulkee kaakkoon päin Nuijamaanjärven läpi. Valuma-alueen pääuoman sivujoki Soskuanjoki seuraa kanavaa varsin läheltä ja välillä se on johdettu kanavan ali tunnelia tai putkea myöten.
Jouni Kalliokoski
Peliurallaan hän oli Hermeksen tärkeimpiä hyökkääjiä ja pelasi myös joitakin nuorten maaotteluita. SM-liigassa Moppe ei onnistunut lyömään itseään läpi, vaikka I-divisioonassa takoikin melkoisia teholukemia.
Skid Row (yhdysvaltalainen yhtye)
Skid Row on yhdysvaltalainen hard rock -yhtye, joka perustettiin New Jerseyssä vuonna 1986. Yhtyeen levyjä on myyty maailmanlaajuisesti yli 20 miljoonaa kappaletta.
Skid Row’n vuonna 1989 ilmestynyt debyyttialbumi Skid Row menestyi hyvin: se sai Yhdysvalloissa triplaplatinaa 11. tammikuuta 1991 ja ylitti viisinkertaisen platinalevyn rajan vuonna 1995. Seuraava, vuoden 1991 albumi Slave To The Grind rikkoi vielä samana vuonna Yhdysvalloissa platinarajan ja vuonna 1998 kaksinkertaisen platinarajan.
Yhtye perustetaan
Yhtyettä alettiin koota, kun Dave ”The Snake” Sabo työskenteli musiikkikaupassa. Hän keskusteli Rachel Bolanin kanssa, ja he huomasivat olevansa samoilla linjoilla. Kummatkin tunsivat edellisistä yhtyeistään rumpali Rob Affuson ja kitaristi Scotti Hillin. Vaikka soitto sujui loistavasti, he tarvitsivat uuden laulajan.
Sabo asui vain muutaman korttelin päässä Jon Bon Jovista ja oli tämän lapsuuden- ja nuoruudenystävä. Dave myös soitti Bon Jovin ensimmäisellä hitillä ”Runawayllä” kitaraa. Myöhemmin Dave korvattiin Richie Samboralla. Jon Bon Jovi toimitti Sabon yhtyeen managerinsa Doc McGheen huostaan. Bon Jovi taivutteli vielä toistaiseksi nimeämättömän yhtyeen erottamaan ensimmäisen laulajansa Matt Fallonin. Fallonin erottamisen jälkeen yhtye löysi uuden laulajan, Sebastian Bachin, jonka Sambora oli kuullut laulavan rock-valokuvaaja Mark Weissin häissä. Nelikko lähetti Bachille demonauhansa, minkä jälkeen Bach liittyi yhtyeeseen. Yhtye nimettiin Skid Row’ksi.
Menestyksen vuodet 1989–1992
Vuonna 1989 Skid Row julkaisi ensimmäisen albuminsa Skid Row. Albumin suurin hitti ”18 and Life” oli MTV:n soitetuimpia kappaleita useita viikkoja. Toinen hitti albumilta oli ”Youth Gone Wild”.
Loppuvuodesta 1991 Skid Row julkaisi toisen albuminsa, Slave to the Grind, joka oli vuoden myydyimpiä albumeita. Hyvän levymyyntinsä ja suuren ihailijajoukkonsa ansiosta Skid Row lähti samalle kiertueelle Panteran ja Guns N’ Rosesin kanssa.
Vuonna 1992, kun Skid Row oli jo ehtinyt olla kiertueella, he eivät enää keksineet omia kappaleita. He päättivät tehdä EP:n B-Side Ourselves, jossa oli cover-versiot Kissin, Ramonesin, Judas Priestin, Jimi Hendrixin ja Rushin kappaleista.
Neljäs albumi Subhuman Race sisälsi muutaman hyvän hitin, mutta Skid Row’n musiikkivideot eivät enää soineet MTV:llä.
Skid Row’n hajoaminen
Skid Row menestyi pitkälti keulakuvansa Sebastian Bachin ansiosta, mutta muut jäsenet erottivat Bachin yhtyeestä vuonna 1996 keskinäisten erimielisyyksien takia. Yhtyeen mielestä Bach kasvoi erilleen muista ja hänen oma egonsa oli suurempi kuin yhtye. Sebastian oli ilkeillyt muille yhtyeen jäsenille, roudareille ja muille työntekijöille. Skid Row ei siis koskaan hajonnut ”lopullisesti”.
Yhtyeen loput neljä jäsentä hankkivat uuden laulajan, Shawn McCaben, ja nimesivät yhtyeensä Ozone Mondayksi. Uusi yhtye ei koskaan saanut tehtyä albumia ja laulaja McCabe sekä rumpali Rob Affuso erotettiin yhtyeestä.
Uusi Skid Row
Bachin ajan jälkeinen Skid Row etsi uutta laulajaa, joka tekisi oikeutta vanhemmalle musiikille ja joka pystyisi kuitenkin ohjaamaan yhtyettä uuteen suuntaan. 1999 Johnny Solinger kävi harjoituksissa, lauloi ”Monkey Businessin” ja ”Beat Yourself Blindin”, jonka jälkeen hän sai paikan. Johnny Solingerin puolestaan korvasi 2016 entinen DragonForcen keulahahmo ja vanha Skid Row-fani "Zippy" ZP Theart.
Dave Sabo kuvaili uudelleen kasattua Skid Row’ta ja yhtyeen sisäisiä henkilökemioita vuonna 2003 seuraavasti: ”Se tekee minusta maailman onnellisimman miehen. Näin hauskaa minulla ei ole ollut tässä yhtyeessä sen jälkeen, kun Rachel ja minä tapasimme ensi kertaa ennen bändin perustamista.” Kuitenkin ennen Thickskinin äänityksiä rumpali Charlie Mills jätti yhtyeen. Hänen tilalleen yhtye hankki Phil Varonen. Hänen kanssaan tuli pian kuitenkin ongelmia ja häntä korvaamaan hankittiin Timothy DiDuro. DiDuro kiersi yhtyeen kanssa ja hän myös esiintyy kappaleen ”Ghost” videolla. Varone palasi vielä yhtyeeseen, mutta sai pian potkut ja hänet korvattiin Dave Garalla. Rumpalivaihdokset kuitenkin jatkuivat ja huhtikuussa 2010 yhtye ilmoitti yhteistyön Dave Garan kanssa olevan ohi. Samassa tiedotteessa yhtye ilmoitti uuden rumpalin olevan Rob Hammersmith.
Skid Row’n välit entisen laulajan Sebastian Bachin kanssa eivät ole olleet kovin hyvät. Dave Sabo on kertonut, että hän on kysynyt Bachin kuulumisia ehkä pari kertaa vuodessa viimeisen seitsemän vuoden aikana. Sabo ei toivo hänelle mitään pahaa, mutta Bach itse on arvostellut Bolania ja Saboa mediassa aina tilaisuuden tullen. Yhtye on katkera siitä, että Bachin ego kasvoi yhtyettä suuremmaksi.
Sebastian Bachin sooloura
Erottamisensa jälkeen Bach julkaisi oman sooloalbuminsa Bring 'em Bach Alive. Bachilla oli oma yhtye nimeltä Sebastian Bach And Friends. Bach on keikkaillut loppuvuodesta 1997 lähtien ja esiintynyt 2000-luvulla muun muassa vierailevana VJ:nä musiikkikanava VH1:llä. Hän on myös esiintynyt rockmusikaaleissa, kuten Dr Jekyll & Mr Hyde sekä Jesus Christ Superstar.
Johan Björk
Johan Björk (s. 28. elokuuta 1984 Malmö) on ruotsalainen jääkiekkopuolustaja, joka pelaa IK Panternissa. Hänellä on pituutta 186 cm ja painoa 88 kg.
Sukuma
Sukuma on Tansaniassa Shinyangan ja Mwanzan alueilla asuvien sukumien puhuma bantukieli, jota puhuu äidinkielenään 5,4 miljoonaa ihmistä. Se on läheistä sukua nyamwezin kielelle.
Ojoisten terveysasema
Ojoisten terveysasema on Hämeenlinnan Puistonmäen kaupunginosassa toimiva kaupungin terveysasema.
Terveysaseman naapureina sijaitsevat muun muassa palvelutalo Ilveskoti sekä Ojoisten lastentalo (mm. neuvola, päiväkoti ja luokka-asteiden 1-2 koulu).
Xipaya
Xipaya on tupilaisen kielikunnan jurunan kieliryhmään kuuluva lähes kuollut kieli. Vuonna 2007 kieltä puhui kahdeksan vanhaa ihmistä Altamirassa, mutta 2011 puhujia oli enää yksi. Lähes kaikki xipayat käyttävät nykyään portugalia.
Travis Barker
Barker perusti vaateliikkeen Famous Stars And Straps 1999 ja levy-yhtiön nimeltä LaSalle Records 2004.
Barker ja muusikkokollega Adam Goldstein (DJ AM) loukkaantuivat 19. syyskuuta 2008 Etelä-Carolinassa sattuneessa lento-onnettomuudessa. Kuolonuhreja oli neljä. Lento oli matkalla Etelä-Carolinasta Kaliforniaan.
Barkerilla on kaksi lasta Shanna Moaklerin kanssa. Barkerin poika Landon Asher Barker on syntynyt vuonna 2003, ja tytär Alabama Luella Barker vuonna 2005.
Barker meni naimisiin Kourtney Kardashianin kanssa vuonna 2022.
Pakeezah
Pakeezah (suomeksi ”Puhdas”) on vuonna 1972 ensi-iltansa saanut intialainen romanttinen draamaelokuva, jonka ohjasi, tuotti ja kirjoitti Kamal Amrohi. Pääosia näyttelivät Meena Kumari, Raaj Kumar, Ashok Kumar, Nadira, D. K. Sapru ja Veena. Meena Kumarin roolisuoritus hyväsydämisenä lucknowilaisena kurtisaanina sai suurta ylistystä. Se jäi hänen viimeiseksi merkittäväksi roolikseen ennen kuolemaansa.
Juoni
Lucknow’n muslimikortteliin 1900-luvun vaihteessa sijoittuva elokuva keskittyy tawaifin (eräänlainen kurtisaani) henkiseen ahdinkoon ja hänen kaipaukseensa saada rakkautta, hyväksyntää ja kunnioitusta yhteiskunnalta.
Nargis (Meena Kumari) haaveilee naivansa rakastamansa miehen, Shahabuddinin (Ashok Kumar). Shahabuddinin perheen patriarkka Hakim Saab (D. K. Sapru) kuitenkin hylkää tämän liiton, koska hänen mielestään on mahdotonta hyväksyä tawaifin ottaminen kunnioitettuun perheeseensä. Hämmentynyt Nargis pakenee läheiselle hautausmaalle ja asuu siellä synnyttäen lopulta tyttären ennen kuolemaansa. Kuolonkielissä hän kirjoittaa Shahabuddinille kirjeen, jossa tätä pyydetään tulemaan vastasyntyneen tyttärensä luokse. Nargisin sisar Nawabjaan (Veena), bordellirouva, löytää tytön ensin ja tuo hänet bordelliin. Kun Nargisin omaisuus myydään useita vuosia myöhemmin, kirjan ystävä löytää kirjeen kirjansa välistä ​​ja lähettää sen. Shahabuddin tulee hakemaan nyt aikuisen tyttärensä Sahibjaanin (jota näytteli myös Meena Kumari). Mutta Nawabjaan vie sisarentyttärensä ja pakenee junalla toiseen kaupunkiin.
Junalla matkatessaan komea nuori mies tulee sattumalta Sahibjaanin osastoon. Hän on hämmästynyt nukkuvan Sahibjaanin kauneudesta ​​ja jättää hänen jalkojensa juureen kirjeen kuuluisilla sanoilla: ”Aapke paon dekhe, bahut haseen hain. Inhein zameen par mat utariyega … maile ho jaayenge. (Näin jalkasi – ne ovat hyvin kauniit. Ole hyvä ja älä astu maahan, koska ne likaantuvat.)” Sahibjaan rakastuu tähän salaperäiseen muukalaiseen ja kaipaa tavata hänet. Kirje antaa Sahibjaanille toivoa vältellessään kanta-asiakkaiden ei-toivottua huomiota viihdyttäessään heitä.
Yksi erityinen kanta-asiakas, aggressiivinen Nawab Zafar Ali Khan (Kamal Kapoor), haluaa omistaa Sahibjaanin ja vie hänet veneeseensä yöksi. Elefantit hyökkäävät veneeseen, ja nopeasti virtaava joki vie Sahibjaanin rikkinäisessä veneessä. Kohtalo vie hänet metsänvartija Salim Ahmed Khanin (Raaj Kumar) telttaan joenrantaan. Yksin hänen päiväkirjansa kanssa Sahibjaan lukee, kuinka hän oli sama mies, joka oli aiemmin jättänyt hänelle kirjeen hänen jaloilleen. Sahibjaan tapaa lopulta muukalaisen, mutta teeskentelee muistinmenetystä välttääkseen kertomasta hänelle todellista henkilöllisyyttään. Ennen auringonlaskua Nawabjaan seuraa Sahibjaania ja tuo hänet takaisin bordelliin.
Sahibjaanin ja Salimin polut risteävät jälleen, mutta Hakim Saab seisoo Salimin toiveiden tiellä. Salim ja Sahibjaan aikovat paeta elämään rauhassa, mutta koettelemukset ja ahdistus odottavat Sahibjaania, koska miehet tunnistavat hänet aina, kun hän liikkuu Salimin seurassa. Kun Salim yrittää saada ”Pakeezahin” (puhdas sydän) laillisesti naimisiin, hän kieltäytyy ja palaa bordelliin.
Vaikka hänen sydämensä on särkynyt, Salim päättää lopulta mennä naimisiin jonkun toisen kanssa ja kutsuu Sahibjaanin tanssimaan häissään, mihin Sahibjaan suostuu. Tämän tapahtuman aikana Nawabjaan tunnistaa Shahabuddinin ja kutsuu hänet todistamaan tilanteen ironiaa; oma tyttärensä tanssimassa ja viihdyttämässä perhettään. Shahabuddinin isä yrittää ampua Nawabjaanin hiljentääkseen hänet, mutta lopulta tappaa Shahabuddinin. Kuolemaa tekevä Shahabuddin pyytää Salimia menemään naimisiin Sahibjaanin kanssa. Lopuksi, Salimin doli vastustaa kaikkia käytäntöjä ja saapuu Sahibjaanin bordelliin täyttäen näin hänen toiveensa ja johtaen onnelliseen, tunteiden täyteiseen loppuun.
Soundtrack
Elokuvan musiikin sävelsi Ghulam Mohammed ja hänen kuoltuaan sen viimeisteli Naushad Ali. Kappaleita oli yhteensä 20, mutta kaikkia ei käytetty elokuvassa. Loput kappaleet julkaistiin myöhemmin albumilla Pakeezah Rang Barang vuonna 1977.
Nasib
Nasib on sukunimi, joka on muun muassa seuraavilla henkilöillä:
Landsat Island
Landsat Island on pieni asumaton saari 20 kilometriä koilliseen Labradorin niemimaasta Kanadan Newfoundland ja Labradorin provinssissa. Saari löytyi 1976 Landsat 1 -satelliitin kerämäämiä kuvia analysoimalla ja nimetti satelliitin mukaan Landsat Islandiksi. Sen koko on noin 25 m × 45 m. Landsat Island on Kanadan Labradorin alueen maa-alueiden itäisin piste. Sen löytyminen lisäsi Kanadan pinta-alaa 68 km².
Löytyminen
1976 suoritettiin Kanadan rannikon kartoitusta Landsat 1 -satelliitin keräämän datan pohjalta. Analyysi paljasti uusia ennen havaitsemattomia kohteita, kuten Landsat Island. Saaren olemassaolon todentamiseksi tohtori Frank Hall Canadian Hydrographic Servicestä lähetettiin tutkimaan saarta. Hallista oli tulla ensimmäinen saarella kuollut ihminen, sillä lumesta valkoisella saarella ollut jääkarhu pääsi huitaisemaan häntä, kun hän laskeutui helikopterista valjaissa kaapelia pitkin saarelle. Hall kuitenkin ennätettiin hinata ylös ja hän säilyi hengissä.
Luonto
Landsat Island on kauttaaltaan jään peitossa joten siellä ei kasva kasveja. Saari on kuitenkin jääkarhujen ajoittaisessa käytössä.
Jigoku-Retsuden – New Recordings Best
Jigoku-Retsuden – New Recordings Best on Kiss-yhtyeen kokoelmalevy, joka sisältää uudelleenäänityksiä yhtyeen vanhoista kappaleista. Albumi julkaistiin 27. elokuuta 2008 Japanissa.
Kokoelmalevystä on julkaistu myös versio, joka sisältää bonus-DVD:n Kissin keikalta Budokanista 1977. Konserttitallenne on julkaistu myös Kissology Volume One: 1974–1977 -DVD:llä. DVD:llä esiintyy yhtyeen alkuperäiskokoonpano.
Vuonna 2009 kokoelmalevy julkaistiin muissa maissa bonuslevynä Sonic Boom -albumin erikoispainoksella.
Kokoonpano
Erikoispainoksen konsertissa soittavat alkuperäiset jäsenet, eli:
Makonde
Makonde on Tansaniassa ja Mosambikissa puhuttu bantukieli. Sitä puhuu Tansaniassa 980,000 ihmistä pääasiassa Mtwaran alueella. Mosambikissa makondella on 360,000 puhujaa Cabo Delgadon maakunnassa maan koillisosassa. Makonden lähimmät sukukielet ovat jao, mwera ja machinga.
Yhdistyneen kuningaskunnan Berliinin suurlähetystö
Yhdistyneen kuningaskunnan Berliinin suurlähetystö on suurlähetystö Berliinin kaupungissa Saksassa. Aikaisempi suurlähetys tunnettiin nimellä Palais Strousberg joka rakennettiin vuonna 1868. Rakennus vaurioitui niin huonoon kuntoon toisen maailmansodan aikana, että rakennus purettiin vuonna 1950. Nykyinen rakennus rakennettiin vuonna 2000.
Franky Gee
Francisco Alejandro Gutierrez (19. helmikuuta 1962 Havanna – 22. lokakuuta 2005 Palma de Mallorca), paremmin tunnettu taiteilijanimellään Franky Gee, oli entinen yhdysvaltalainen sotilas, josta tuli saksalaisen eurodance-duon Captain Jackin laulusolisti.
Gutierrez kuoli 22. lokakuuta 2005 saatuaan aivoverenvuodon.
Nathalie Sarraute
thumb|250px|right|Kirjailija Nathalie Sarraute (keskellä) vuonna 1983, seurassaan yksityissihteerinsä ja tuntematon henkilö.
Nathalie Sarraute, oikealta nimeltään Natalia eli Nataša Ivanovna Tšernjak (18. heinäkuuta 1900 Ivanovo, Venäjä – 19. lokakuuta 1999 Pariisi, Ranska) oli venäläissyntyinen ranskalainen kirjailija ja asianajaja.
Kahden maan välillä
Nathalie Sarraute vietti lapsuutensa kahdessa maassa, minkä lisäksi hän joutui elämään myös kahden kulttuurin kohtaamispisteessä. Hänen isänsä Israël (Iljanova) Tšernjak oli sekä Geneven yliopistosta väitellyt luonnontieteiden tohtori että kemian insinööri. Hän oli myös juutalainen kuten myös kirjailijan äiti Pauline Tšatunovski. Varhain orvoiksi jäänyt Sarraute kasvoi veljensä huoltajuudessa. Veli oli kansainvälisesti tunnettu matemaatikko, joka oli tiedekunnassaan ainoa juutalaissyntyinen professori. Hänen äitinsä julkaisi novelleja ja romaaneja nimimerkillä Vichrovski.
Sarraute oli kaksivuotias, kun hänen vanhempansa erosivat. Hän muutti äitinsä kanssa Pariisiin, mutta kävi edelleen säännöllisesti myös Venäjällä. Koulunkäyntinsä hän aloitti Ranskassa, jossa hän myöhemmin myös sitä jatkoi. Hän palasi kuitenkin vuonna 1906 äitinsä ja tämän uuden aviomiehen kanssa Venäjälle Pietariin. Heti seuraavana vuonna hänen isänsä, jota vainottiin poliittisten näkemystensä tähden – hänen setänsä oli eräs terroristeista – emigroitui Pariisiin. Isä perusti Vanvesiin väriaineita valmistavan tehtaan. Sarraute seurasi isäänsä vuonna 1909, ja siinä vaiheessa hän varsinaisesti ranskalaistui.
Vuoden 1909 jälkeen Sarraute jatkoi koulunkäyntiään Ranskassa Alésian kunnallisessa koulussa vuoteen 1912 saakka ja sen jälkeen vuoteen 1918 Fénelon-lyseossa. Suoritettuaan ylioppilastutkinnon vuonna 1918 hän opiskeli Sorbonnen yliopistossa ja suoritti tutkinnon englannin kielessä. Hän suoritti Oxfordin yliopistossa Bachelor of Arts -tutkinnon vuosina 1920–1921. Hän siirtyi puoleksi vuodeksi Berliiniin ja seurasi siellä Werner Sombartin sosiologian luentoja. Vuonna 1922 hän kirjoittautui Pariisin oikeustieteellisen tiedekuntaan, jossa suoritti oikeustieteen tutkinnon.
Ennen toista maailmansotaa
Nathalie Sarraute avioitui tulevan kollegansa Raymond Sarrauten kanssa vuonna 1925, ja tästä avioliitoista syntyi kolme lasta: